section_heading: Biografija
paragraph_text: Giovanni je postao šef obiteljske banke Medici, jedne od prvih "multinacionalnih" tvrtki na svijetu, koja je imala poslovnice širom Sjeverne Italije i izvan nje. Ispravno je procijenio 1410. da će se pape vratiti u Rim, a njegovu su vjernost sljedeći pape nagradili, tako da je većina vatikanskih novčarskih poslova išla preko njegove banke. Giovanni di Bicci se brzo bogatio i zahvaljujući pravima na iskop potaše po brojnim rudnicima, tada vrlo unosne robe.